Legal Document

Category: 1692

Text:
6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 252859 της 14/17 Σεπτ. 1951 Περί του αντιτίμου της τροφοδοτικής μερίδος του προσωπικού των αντιλαθρεμπορικών πλοίων. Έχοντες υπ’ όψιν: Τας διατάξεις του άρθρ. 2 του Νόμ. 19/1944 περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις φορολογικών συντελεστών, 2)την παρ. 5 του άρθρ. 5 του Α.Ν. 1537/1950 και 3)την υπ’ αριθ. 81092 του 1950 απόφασιν ημών δυνάμει της οποίας ενεγνωρίσθη η καταβολή αντιτίμου τροφοδοσίας μερίδος εις τα πληρώματα των αντιλαθρεμπορικών πλοιαρίων της Οικονομικής κατά θάλασσαν Αστυνομίας, αποφασίζομεν τα κάτωθι: Το εκ δραχ. 8.000 αντίτιμον τροφοδοτικής μερίδος το προβλεπόμενον υπό της ως άνω αποφάσεως ημών, παρέχεται εις άπαν το προσωπικόν της Οικονομικής κατά θάλασσαν Αστυνομίας και δι’ όλας τας ημέρας του μηνός. Το αντίτιμον τροφοδοτικής μερίδος δεν καταβάλλεται εις τους νοσηλευομένους εν Νοσοκομείω. Η ισχύς της παρούσης άρχεται από 1 Σεπτ. 1951. Σελ. 119 - 186 Οικονομική Αστυνομία στη θάλασσα 30.Α.ν.6